PMIndiaData/PMIndiaSum huggingface dataset:
প্রধান মন্ত্রীনা ইকোনোমিক তাইম্স গ্লোবেল বিজিনেস সম্মিৎতা ৱা ঙাংগনি

প্রধান মন্ত্রী শ্রী নরেন্দ্র মোদীনা ২০২০গী মার্চ ৬তা ইকোনোমিক তাইম্স গ্লোবেল বিজিনেস সম্মিৎ হৌদোকপগী থৌরমদা ৱা ঙাংগনি। প্রধান মন্ত্রীনা মালেমগী মফম কয়াদগী লাকপা মীহুৎশিংদা ৱা ঙাংগনি। গ্লোবেল বিজিনেস সম্মিৎ ২০২০গী থিমনা ‘কোলাবোরেৎ তু ক্রিয়েৎ:সস্তেনেবল গ্রোথ ইন এ ফ্রেকচর্দ ৱার্ল্দ’নি।
পি.এম.না রেস্তলর, পুজা গহলোতপু মহাক্কী তুংগী পুন্সিনা য়াইফবা ওইরসনু হায়না পুক্নিং থৌগৎখ্রে

পুজা গহলোতনা নুপীগী কেজি ৫০গী ফ্রীস্তাইল রেস্তিংদা ব্রোঞ্জ লৌরকখ্রবা মতুংদা ৱাখল নুংঙাইতবগী ত্বিত অমা এ.এন.আই.না শিয়র তৌরকপদা পাউখুম পীরদনু প্রধান মন্ত্রীনা পুজা গহলোতপু মহাক্কী তুংগী পুন্সিনা য়াইফবা ওইরসনু হায়না পুক্নিং থৌগৎখ্রে। প্রধান মন্ত্রীনা ত্বিত তৌখি; "পুজা অদোমনা মেদল লৌরক্লিবা অসি নুংঙাইবা ফোঙদোক্কদবনি, ঙাকপীয়ু হায়গদবা নত্তে। অদোমগী পুন্সি খোঙচৎনা ঐখোয়দা ইথিল পীরি, অদোমগী মাইপাক্না ঐখোয়দা নুংঙাইবা পোকহল্লি। অদোম্না তুংদা হেন্না মাইপাকপা ঙমগনি…মখা তানা ঙান্থোইরকখো! "
গ্লোবেল গোলকিপর্স গোল্স এৱার্দ ২০১৯ পীরকপদা প্রধান মন্ত্রীনা বিল অমসুং মেলিন্দা গেতস ফাউন্দেসনবু থাগৎখ্রে

প্রধান মন্ত্রী শ্রী নরেন্দ্র মোদীনা মঙোন্দা গ্লোবেল গোলকিপর্স গোল্স এৱার্দ ২০১৯ পীরকপগীদমক বিল অমসুং মেলিন্দা গেতস ফাউন্দেসনবু থাগৎপা ফোংদোকখ্রে। হৌখিবা চহী মঙা হেনবদগী ভারতনা স্বচ্ছ ভারতকী ওইবা গান্ধী জীগী মংলান অদু মংফাওনহন্নবা লু-নানবা অমসুং সেনিতেসনগী ফিভম ফগৎহন্নবা খোংথাং কয়া লৌখৎলি হায়নসু মহাক্না ফোংদোকখি।
প্রধান মন্ত্রী সংগ্রহালয় য়েংনবা প্রধান মন্ত্রীনা মীয়ামদা তকশিনখ্রে

প্রধান মন্ত্রী শ্রী নরেন্দ্র মোদীনা মীয়ামদা প্রধান মন্ত্রী সংগ্রহালয় য়েংনবা তকশিনখ্রে। তুরিজম, কলচর অমসুং দোনরগী য়ুনিয়ন মিনিস্তর জি কিসন রেদ্দিগী ত্বিৎ অমগী পাউখুমদা, প্রধান মন্ত্রীনা হায়খি; “@PMSangrahalayaদা পাংথোক্লিবা লাইত অমসুং সাউন্দগী সো অসিনা য়েংবগী নুংঙাইবা হেনগৎহনগনি। য়েংবীয়ু”।
প্রধান মন্ত্রীনা ইন্দিয়া তুদে কনক্লেবতা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা ইন্দিয়া তুদে কনক্লেবতা ৱা ঙাংখ্রে। স্বচ্ছ ভারত মিশনগী মতাংদা মখোয়না এৱ্যরনেস শন্দোকপগীদমক মহাক্না ইন্দিয়া তুদে গ্রুপ্পু থাগৎপা ফোংদোকখি। ঙসিগী ভারত অসি অনৌবা অমসুং তোপ তোপ্পা ভারত অমনি হায়না মহাক্না অকনবা ৱাফম থমখি। লান্মী খুদিংমক্কী পুন্সী অসি মমল য়াম্মি অমদি ঙসিদি কনাগুম্বা অমত্তনা ভারত্তা অয়েৎ–অপন পীবা ঙমদ্রে হায়না মহাক্না ফোংদোকখি। সরকার অসিনা লৌবা ৱারেপ খুদিংমক লৈবাক মীয়ামগী য়াইফনবা লৌগনি হায়না মহাক্না হায়খি। লৈবাক অসিগী মনুং অমসুং মপান অনিমক্তা লৈরিবা অকক্নবা এলিমেন্তশিং, লৈবাক অসিগী মায়োক্তা লৈরিবা মখোয়শিং অদু ভারতকী অপুনবগী শক্তম অসি উবদা অকিবা ফাওরি হায়না মহাক্না ফোংদোকখি। অকিবা পোক্লিবা অসি তশেংনা অফবা অমনি হায়না মহাক্না মখা তাখি। য়েক্নবশিংনা ভারতকী থৌনাদা অকিবা ফাওরি অমদি শেঞ্জা–থুমজা তৌবশিংনা আইনগী অকিবা ফাওরি, অদুগা অকিবা ফাওরিবা অসি অফবা অমনি হায়না প্রধান মন্ত্রীনা ফোংদোকখি। সরকার অমসুং আর্ম ফোর্সশিংনা তৌবা থবক্তা চিংনবা লৈরিবা মখোয়শিং অদুগী ফিরেপশিং অদুদা মহাক্না ৱাহং হংখি। নরেন্দ্র মোদীগী মায়োক্তা লৈরিবা মখোয় অদু লৈবাক অসিগী মায়োক্তা লৈবা হৌরবনি অমদি লৈবাক অসিবু মাংহনবা হৌরবনি হায়না মহাক্না হায়খি। অসিগুম্লবা মীওইশিং অসিনা ভারতকী আর্ম ফোর্সেসতা চিংনরি, অদুবু ভারত্তা তেরোরিজম য়োকখৎলিবা মখোয়শিং অদুদা থাজবা থম্লি হায়না মহাক্না ফোংদোকখি। মহাক্না হায়খি মদুদি লৈবাক অসিবু চহী কয়া লৈঙাকলম্বা মখোয়শিং অদুনা পোৎশক অনিদা থৱায় য়াওরম্মি– কোকপীবা অমদি য়ানবা পুরকপা। মসিনা চাউনা শোকহনখিবা অসি ঐখোয়গী লৌমীশিং অমসুং জৱানশিংদনি। মীওই খরনা য়ানবা পুরকখিবনা মরম ওইদুনা দিফেন্স সেক্তরদা চৈনা ফংখি, অদুগা কোকপীবগী অচেৎপা পোলিসী লৈতবনা মরম ওইদুনা এগ্রীকলচরদা চৈনা ফংখি হায়না মহাক্না হায়খি। কোকপীরিবা অসি লাইরবশিংবু মখা তানা লাইরদুনা লৈনবা অমদি পোলিতিকেল ক্লাসকী থৌজাল মখাদা লৈহল্লি হায়না মহাক্না মখা তাখি। মসিগী খ্বাইদগী চানবা খুদমদি ফার্ম লোন কোকপীবনি হায়না মহাক্না ফোংদোকখি। লৌমীগী য়াইফনবগীদমক কম্প্রিহেন্সিব স্কিম অমা ওইরিবা প্রধান মন্ত্রী কিসান সম্মান নিধী অসি লৌমীশিংদা শক্তি শিন্ননবা সরকারগী তোপ তোপ্পা খোংথাংগী শরুক্নি হায়না মহাক্না শন্দোক্না তাকখি। মসি লাওথোকখ্রবা মতুং নুমীৎ ২৪নিগী মনুংদা হৌদোকখি হায়না মহাক্না মখা তাখি। মহাক্না মহাক্কী সরকারগী থা য়াঙ্খৈমঙা অমদি অতোপ্পগী চহী য়াঙ্খৈমঙাগী গোবর্নান্সতা পীরিবা মান্নদবা খোংথাং অনি অদু শন্দোক্না পনখি। মখোয়গীনা ‘তোকন এপ্রোচ’ অমা লৈখি, ঐখোয়গীনা ‘তোতেল এপ্রোচ’ অমা লৈরি হায়না মহাক্না ফোংদোকখি। মসিগা মরী লৈননা মহাক্না আর্ম ফোর্সেসকীদমক ৱান রেঙ্ক ৱান পেন্সন, লাইরবশিংগীদমক ফাইনান্সিয়েল ইনক্লুজন, ক্লিন কুকিং ফ্যুয়েল (উজ্জ্বলা য়োজনা), পাৱর ফোর ওল অমসুং হাউজিং ফোর ওলগী লমশিংদা পায়খৎলিবা অনৌবা খোংথাংশিং অদু পনখি। ঙসিদি ভারত খোংজেল য়াংনা লায়রবা কোকহন্দুনা খোংজেল য়াংনা চাউখৎলক্লিবা অচৌবা ইকোনোমী অমা ওইরে হায়না মহাক্না ফোংদোকখি। মহাক্কী সরকারনা এক্সনগা লোয়ননা অপুনবা এক্তশিং (আইনশিং নত্ত্রগা ইনিসিয়েতিবশিং)দা থাজৈ হায়না মহাক্না হায়খি। ২০১৪দগী ২০১৯ ফাওবগী মতম অসি পুম্নমক্কীদমক তঙায়ফদ্রবা দরকার ওইবশিং অদু মপুং ফাহনবা মতমনি, অদুগা ২০১৯দগী হৌরগা মখা তাবা মতমশিং অসিনা এস্পিরেসন মপুং ফাহনবা অমদি চাউখৎপগী অনৌবা থাক অমা ফংবা মতমনি হায়না মহাক্না ফোংদোকখি।
পি.এম.না গুরুদেব তেগোরবু মহাক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা গুরুদেব তেগোরগী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “ঐহাক্না গুরুদেব তেগোরবু মহাক্কী মপোক কুমওন্না লাকপদা ইকাই খুম্নবা উৎচির। ৱাখল্লোন্দা অমদি থবক ওইনা মহাক্না লেপ্পা লৈতনা মীওই মিলিয়ন কয়াবু ইথিল পীখি। মহাক্না ঐখোয়দা ঐখোয়গী লৈবাক, চৎনবী অমসুং কাংলোনশিং অসিগীদমক চাউথোকচবা পোক্নবা তমবীখি। মহাক্না মহৈ-মশিং, লৌশিং তমশিনবা অমসুং খুন্নাইদা শক্তি পীনবা মীৎয়েং চংখি। মহাক্না ভারতকীদমক থমখিবা বিজন অদু ঐখোয়না থুংহন্নবা হোৎনরি।”
পি.এম.না ইদ-উল-ফিতরদা লৈবাক মীয়ামদা য়াইফ-পাউজেল পীবা

প্রধান মন্ত্রী, শ্রী নরেন্দ্র মোদিনা ইদ-উল-ফিতরগী থৌরম অসিদা লৈবাক মীয়ামদা য়াইফ-পাউজেল পীখ্রে। “ইদ মুবারক! প্রধান মন্ত্রীনা হায়খি, “ইদ-উল-ফিতর অসিদা য়াইফ-পাউজেল পীজরি। মসিগী অখন্নবা থৌরম অসিনা নুংশিহৈবা, মচিন-মনাওগী ওইবা নুংশিরবা মরী অমসুং পুকচেল তিন্ননা লৈবগী ৱাখল্লোন অদু হেন্না চেৎশিনহনবা ওইরসনু। মীপুম খুদিংমক হচাং ফনা লৈবা অমসুং চাউখৎপা ওইরসনু।”
মন্ত্রীমন্দলনা ভারত অমসুং কুৱেৎকী মরক্তা দোমেস্তিক ৱার্করশিংগী রিক্র্যুইতমেন্তদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কুৱেৎকী মরক্তা দোমেস্তিক ৱার্করশিংগী রিক্র্যুইতমেন্তদা তেংবাং পীননবা য়ানা ৱারোল খুৎয়েক পীনবদা অয়াবা পীখ্রে। মচা নাইবা ৱাফম: য়ানা ৱারোল অসিনা দোমেস্তি ৱার্করশিংগা মরী লৈনবা ৱাফমশিংদা তেংবাং পীননবগীদমক স্ত্রকচরেল ফ্রেমৱার্ক অমা ফংহল্লগনি অমসুং কুৱেৎতা দিপ্লোই তৌরিবা নুপী ৱার্করশিং য়াওনা ইন্দিয়ান দোমেস্তিক ৱার্করশিংগীদমক অচেৎপা সেফগার্দশিং ফংহল্লগনি। য়ানা ৱারোল অসি হৌরকপদা চহী মঙাগী ওইনা চৎনগনি অমদি ওতোমেতিক রিন্যুয়েলগীদমক ৱাফম য়াওরি। ইমপ্লিমেন্তেসন স্ত্রেতেজী: য়ানা ৱারোল অসিগী মখাদা য়ানা ৱারোল অসি চৎনহনবদা য়েংশিন্নবা জোইন্ত কমিতী অমা লিংখৎকনি। চাওনা থেংনরিবা: য়ানা ৱারোল অসিনা লৈবাক অনিগী মরক্তা দোমেস্তিক ৱার্করশিংগা মরী লৈনবা ৱাফমশিংদা লৈবাক অনিগী ওইবা তেংবাং পীনবা হেঙ্গৎহল্লগনি। কানরিবা মীওইশিং: ইন্দিয়ান দোমেস্তিক ৱার্কর চাওরাক্না ৩,০০,০০০ কুৱেৎতা দিপ্লোই তৌরি। মসিদা নুপী দোমেস্তিক ৱার্কর চাউরাক্না ৯০,০০০ য়াওরি।
প্রধান মন্ত্রীনা লুচিংদুনা সাইক্লোন ফোনী থেংননবা শেম শারিবশিং য়েংশিন্নবা অৱাংবা থাক্কী মীফম পাংথোকখ্রে

ঙসি প্রধান মন্ত্রী শ্রী নরেন্দ্র মোদীনা লুচিংদুনা সাইক্লোন ফোনী থেংননবা শেম শারিবশিং য়েংশিন্নবা অৱাংবা থাক্কী মীফম পাংথোকখ্রে। মীফম অদুদা কেবিনেৎ সেক্রেতরী, প্রধান মন্ত্রীগী প্রিন্সিপাল সেক্রেতরী, প্রধান মন্ত্রীগী এদিস্নেল প্রিন্সিপাল সেক্রেতরী, হোম সেক্রেতরী অমদি আই.এম.দি., এন.দি.আর.এফ., এন.দি.এম.এ. অমসুং প্রধান মন্ত্রী ওফিসকী মকোক থোংবা ওফিসিয়েল কয়াসু সরুক য়াখি। প্রধান মন্ত্রীগী মফমদা সাইক্লোন অসিনা লাকপা য়াবা লম্বী অমদি হৌজিক হৌজিক পায়খৎলিবা খোংথাংশিং অমদি চেকশিল থৌরাংশিংগী মতাংদা পাওদমখি।  থৌরাংশিং অসিদা মতিক চাবা রিসোর্সশিং ফংহনবা, এন.দি.আর.এফ. অমসুং আর্ম ফোর্সশিংগী তিমশিং থাদোরকপা, থক্নবা ঈশিং ফংহন্নবা থৌরাং তৌবা, অমদি পৱার অমসুং তেলিকোম সার্বিস সিস্তেম নিংথিনা লৈহনবা য়াওরি।  ইমার্জেন্সীগী ওইবা ফীভম মায়োক্ননবা পায়খৎলিবা থবকশিং য়েংশিল্লবা মতুংদা প্রধান মন্ত্রীনা মকোক থোংবা ওফিসরশিংদা নোংলৈ নুংশিৎ অসিনা শোকহল্লবা রাজ্যশিংগী ওফিসরশিংগা মতেং পাংনদুনা পামদবা থৌদোকশিং থোক্তনবা থবক পায়খৎনবা আপিল তৌখি, অমদি সাইক্লোন্না শোকহল্লবা রাজ্যশিংদা মী কনবা অমদি তেংবাং পীবগী থবকশিং মওং তানা চত্থনবা খঙহনখি।
সাইন্স অমসুং তেক্নোলোজীগী লমদা পুন্না থবক তৌমিন্ননবগীদমক ভারত অমসুং কানাদাগী মরক্তা এমওয়ু মন্ত্রীমন্দলনা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সাইন্স অমসুং তেক্নোলোজীগী লমদা পুন্না থবক তৌমিন্ননবগীদমক ভারত অমসুং কানাদাগী মরক্তা মেমোরেন্দন ওফ অন্দর্সতেন্দিং অমা অয়াবা পিখ্রে । এমওয়ু অদুনা মেকানিজম অমা ফংহল্লগনি অমসুং ভারত অমসুং কানাদাগী আর এণ্ড দি অমসুং একাদমিক ইনস্তিত্যুসনশিংগী মরক্তা সাইন্তিফিক কোওপরেসন পুক্নিং থৌগৎপদা মতেং ওইরগনি । অকক্নবা শক্তমশিং: দিপার্তমেন্ত ওফ সাইন্স এণ্ড তেক্নোলোজীনা কানাদাগী নেচরেল সাইন্সেস এণ্ড ইঞ্জিনীয়রিং রিসার্স কাউন্সিলগা লোয়ননা মপুং ফাবা এমওয়ু অমগী মখাদা ভারত অমসুং কানাদাগী মরক্তা আর এণ্ড দি কোওপরেসনগী ইনোবেতিব মোদেল অমা ইমপ্লিমেন্ত তৌরগনি । এমওয়ু অসিগী মখাদা, ইন্দিয়া-কানাদা সেন্তর ফোর ইনোবেতিব মল্তিদিসিপ্লিনরী পার্তনরশিপনা কমুনিতী ত্রান্সফোর্মেসন হেঙ্গৎহল্লগনি অমসুং সস্তেনেবিলিতী প্রোগ্রামনা ইন্দিয়া-কানাদা মল্তিদিসিপ্লিনরী রিসার্স পার্তনরশিপশিং প্রমোত তৌবদা মতেং ওইরগনি । আর এণ্ড দি প্রোজেক্তশিং অদুনা সাইন্স অমসুং তেক্নোলোজীগী এপ্লিকেসনগী খুথাংদা সোলুসনশিং ফংহন্দুনা সোসিএল ত্রান্সফোর্মেসন হেঙ্গৎহন্নবা মীৎয়েং থমগনি । শরুক য়ারিবশিংনা ভারত অমসুং কানাদাদগী সাইন্তিফিক ওর্গনাইজেসনশিং, একাদেমিয়া অমসুং আর এণ্ড দি লেবোরেতরিশিংদগী রিসার্সশিং চৎথগনি । ম্যুচেল কোওপরেসনগী শকখংলবা লমশিংদা সেফ এণ্ড সস্তেনেবল ইনফ্রাস্ত্রকচর অমসুং ইন্তেগ্রেতেদ ৱাতর মেনেজমেন্ত য়াওগনি । মসিনা ইনস্তিত্যুস্নেল নেতৱার্কিং দিবেলপ তৌবদা মতেং ওইরগনি অমসুং ভারত অমসুং কানাদাগী সাইন্তিফিক ওর্গনাইজেসনশিং, সাইন্তিস্তশিং অমসুং স্পিসিয়েলিস্তশিংগী মরক্তা মরিশিং শেমগৎপদা মতেং ওইগনি । য়ুমফম: এমওয়ু অসি ইং ২০০৫ গী নবেম্বর থাদা ভারত অমসুং কানাদাগী মরক্তা ইন্তর-গোবর্নমেন্ত এগ্রীমেন্ত ফোর সাইন্তিফিক এণ্ড তেক্নোলোজিকেল কোওপরেসন চৎথনবা পাংথোকখিবনি ।
মন্ত্রীমন্দলনা ভারত অমসুং পোর্তুগল অনিগী মরক্তা ভারতকী নাগরীকশিংনা পোর্তুগীজ রিপব্লিক্তা থবক তৌনবগী রিক্রইতমেন্ত এগ্রিমেন্ততা অয়াবা পীখ্রে

প্রধান মন্ত্রী শ্রী নরেন্দ্র মোদীনা চেয়র লৌবা কেন্দ্রগী মন্ত্রীমন্দলনা গবর্নমেন্ত ওফ দ রিপব্লিক ওফ ইন্দিয়া অমসুং গবর্নমেন্ত ওফ দ রিপব্লিক ওফ পোর্তুগল অনিগী মরক্তা ভারতকী নাগরীকশিংনা পোর্তুগীজ রিপব্লিক্তা থবক তৌনবগী রিক্রইতমেন্ত এগ্রিমেন্ততা সহি তৌনবগী অয়াবা পীখ্রে। মরীক চুম্বা: হৌজিক ওইরিবা এগ্রিমেন্ত অসিনা ভারত অমসুং পোর্তুগল অনিগী মরক্তা ভারতকী ৱার্করশিং থাদোক-থাজিন তৌবদা মপাং ওইবা অমসুং মতেং পীনবগী ইন্সতিত্যুসনেল মেকানিজম অমা লিংখৎকনি। হাপকদবা থৌরাং: এগ্রিমেন্ত অসিগী মখাদা, ইমপ্লিমেন্তেসন অসিবু ফোলো অপ তৌনবা মান্নবা জোইন্ত কমিতী অমা লিংখৎলগনি শাফু: পোর্তুগলগা এগ্রিমেন্ত সহি তৌনখিবা অসিনা ই.য়ু.মেম্বর নেসন্দা ভারতকী মাইগ্রেন্ত ৱার্করশিংদা মরুওইনা কোবিদ-১৯ লায়চৎ মনুংদা ভারত্তা হল্লকখ্রবা ভারতকী ৱার্করশিংদা অনৌবা পন্থুং অমা ফংলগনি। হায়রিবা অসিনা স্কীল ওইরবা ভারতকী ৱার্করশিংদা অনৌবা খুদোংচাবা অমা পীরগনি। হায়রিবা এগ্রিমেন্ত অসি লোইশিল্লকপদা, পোর্তুগল অমসুং ভারতনা ভারতকী ৱার্করশিংদা রিক্রইতমেন্তগী অখন্নবা শিল-লাংবা অমা থমগনি। কান্নবশিং: ভারতকী ৱার্করশিংনা পোর্তুগলদা অহেনবা থবক তৌবগী খুদোংচাবা ফংলগনি। এগ্রিমেন্ত অসিদা য়াওরিবা সরকার অমদগী সরকার অমদা ওইবা মেকানিজম অসিনা নাকন অনিদগী অঙম্বা মতেং ফংদুনা য়াম্না নিংথিনা পাংথোকপা ঙমগনি।
প্রধান মন্ত্রীনা মীপুম খুদিংদা লেম্না ভেক্সিন ফংহন্নবগী ৱাশক অমুক হন্না হায়খ্রে

প্রধান মন্ত্রী, শ্রী নরেন্দ্র মোদীনা ভারতকী ভেক্সিনেসন দ্রাইব অসিবু খোঙজেল য়াংনা পুরিবশিংবু থাগৎপা ফোংদোকখি। ত্বীত অমদা প্রধান মন্ত্রীনা হায়: “ভারতকী ভেক্সিনেসনগী দ্রাইব অসি খোঙজেল য়াংনা চৎলি! মসিদা কন্না হোৎনরিবশিংবু থাগৎপা ফোংদোকচরি। ঐখোয়গী ৱাশক অসি মীপুম খুদিংদা লেম্না ভেক্সিন পীবা অসিনি। সবকো ভেক্সিন, মুফত ভেক্সিন”।
শেন ফংনবা মী পুথোক-পুশিন তৌবা থিংনবা লৈবাক অনিগী মতেং পীননবা ভারত অমসুং ম্যান্মারগী মরক্তা তৌনবা এম.ও.য়ু.দা খুৎয়েক পীনবা মন্ত্রীমন্দলনা অয়াবা পীরে

শেন ফংনবা মী পুথোক-পুশিন তৌবা থিংনবা, মী কন্নবা, অমুক হল্লক্নবা অমসুং ত্রাফিক্কিংগী চৈথেং ফংলবশিং অমুক হন্না পুনশিন্নবা লৈবাক অনিনা মতেং পীননবা ভারত অমসুং ম্যান্মারগী মরক্তা তৌনবা এম.ও.য়ু.দা খুৎয়েক পীনবা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। এম.ও.য়ু.গী পান্দমশিং: • লৈবাক অনিগী মরূপ-মপাং ওইবা মরী কনখৎহনবা অমসুং শেন ফংনবা মী পুথোক-পুশিন তৌবা থিংনবা, মী কন্নবা, অমুক হল্লক্নবা অমসুং ত্রাফিক্কিংগী চৈথেং ফংলবশিং অমুক হন্না পুনশিন্নবা লৈবাক অনি মতেং পীননবা হেনগৎহনবা। • মখল খুদিংমক্কী শেন ফংনবা মী পুথোক-পুশিন তৌবা থিংনবা অমসুং থবক অসিগী চৈথেং ফংলবশিং মতেং পাংনবা মতেং পীনবা হেনগৎহনবা। • লৈবাক অনিদা লৈরিবা মী ললোনবশিং অমসুং ওর্গনাইজ ক্রাইম সিন্দিগেতশিং থিজিন্নবা অমসুং ৱায়েন চৎথনবা থবক য়াংশিনবা। • শেন ফংনবা মী পুথোক-পুশিন তৌবা থিংনবা ইমিগ্রেসন অমসুং ঙমখৈ শেন্নবগী লমদা মতেং পীনবা হেনগৎহনবা অমসুং মরী লৈনবা মন্ত্রালয়শিং অমসুং লুপশিংগী লাল্লোংশিং থবক ওইনা পায়খৎপা। • শেন ফংনবা মী পুথোক-পুশিন তৌবা থিংনবা ৱার্কিং গ্রুপশিং/তাক্স ফোর্সশিং লিংখৎপা। • ভারত অমসুং ম্যান্মারগী মরক্তা য়াম্না চেকশিন্না ত্রাফিক্করশিং অমসুং ত্রাফিক্কিংগী চৈথেং ফংলবশিংগী দেতাবেজ পীথোক-পীশিন তৌনবা। • হিরম অসিদা থবক তৌরিবা লৈবাক অনিগী এজেন্সীশিং ত্রেনিং পীবা। • মী কন্নবা, অমুক হল্লক্নবা অমসুং ত্রাফিক্কিংগী চৈথেং ফংলবশিং অমুক হন্না পুনশিন্নবা স্তেন্দর্দ ওপেরেতিং প্রোসিদ্যুরশিং শেম্বা অমসুং চৎনবা। নুংগী ৱারোল: শেন ফংনবা মী পুথোক-পুশিন তৌবা অসি লৈবাক্কী অমসুং মালেমগী চৈথেং অমনি। হুমেন ত্রাফিক্কিংগী অরুবা মওং অসি লৈবাক মনুংদা, লমদম অমদা অমসুং মালেমগী ওইনা থেংননবা মাইকৈ লোংবা থৌরাং অমা দরকার ওই। মালেমগী থাক্তা পাংথোকপা থবক ওইবনা ত্রাফিক্কিংগী থবক থিংনবা মালেমগী চুংশিন্নবা অমসুং মতেং পাংনবা দরকার ওই। ভারত অমসুং ম্যান্মারগী মরক্তা হকথেংনবা পাউ ফাওনবা অমসুং ঙমখৈ ঙাক্লিবা এজেন্সীশিংগী মরক্তা মতেং পীনবা হেনগৎহনবা অসিনা শেন ফংনবা মী পুথোক-পুশিন তৌবা থিংনবা মতিক চাবা খুৎলাই অমা ওইগনি।
প্রধান মন্ত্রীনা ইন্দোলোজিস্তশিং অমসুং সংস্কৃতিস্তশিংগা উনখ্রে

প্রধান মন্ত্রী শ্রী নরেন্দ্র মোদীনা ইতালিয়ন য়ুনিভর্সিতীশিংদগী ইন্দোলোজিস্তশিং অমসুং সংস্কৃতকী অখঙ-অহৈ কয়াগা উন্নদুনা ৱারী শাখ্রে। মখোয়না ভারতকী কলচর, লিতরেচর অমসুং য়োগ অমদি আয়ুর্বেদতা থৱায় য়াওবা অদু প্রধান মন্ত্রীনা উবা ফংখি অমসুং মখোয়না ভারত অমদি ইতালিগী মরক্তা লৈরিবা মরীশিং ফগৎহনবদা লৌরিবা থৌদাং অদুবু থাগৎপা ফোঙদোকখ্রে।
প্রধান মন্ত্রীনা মীয়ামদা নেস্নেল পঞ্চায়তী রাজ দেগী হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা নেস্নেল পঞ্চায়তী রাজ দেদা মীয়ামদা হরাও তয়াম্বা ফোংদোকখ্রে। মহাক্না হায়খি মদুদি পঞ্চায়তশিং অসি ইন্দিয়ন দেমোক্রেসীগী য়ুম্বীশিংনি। ত্বীৎ অমদা, প্রধান মন্ত্রীনা হায়খি; “অদোম পুম্নমকপু জাতিগী পঞ্চায়তী রাজ নুমিৎতা য়াইফ-পাউজেল পীজরি। পঞ্চায়তশিং অসি ভারতকী দেমোক্রেসীগী য়াম্না মরু ওইবা হৌরকফম অমনি, মসিগী মপাঙ্গলনা অনৌবা ভারতকী য়াইফ নুংঙাইবা উৎলি। লাকপিয়ু, আত্মানির্ভর ভারত শেমগৎপদা ঐখোয়গী পঞ্চায়তশিংবু অমুক হেন্না মপাঙ্গল কনখৎনবা ৱাশক লৌরসি”।
প্রধানমন্ত্রীনা মরু ওইবা ইনফ্রাস্ত্রকচরগী লমশিংগী থবক থৌরমশিং য়েংশিনখ্রে

প্রধানমন্ত্রী শ্রী নরেন্দ্র মোদীনা শগোলশেল নুমিত্তা পিএমজিএসৱাই, হাউসিং, কোল অমসুং পৱার য়াওনা মরু ওইবা ইনফ্রাস্ত্রকচরগী লমশিংদা পাইখৎপা থবক-থৌরমশিং য়েংশিনখ্রে। চাওরাক্না পুং অনি মখাইরোম চৎথখিবা য়েংশিনবগী মীফম অদুদা পিএমও, নীতি আয়োগ অমসুং ভারত সরকারগী ইনফ্রাস্ত্রকচর মন্ত্রালয়শিংগী মকোক থোংবা ওফিসিএলশিংনা শরুক য়াখি। সিইও নীতি আয়োগনা পীখিবা প্রজেন্তেসনগদী মনুংদা, লম কয়াদা শিংনীংঙাই ওইবা মওংদা খোংজেল য়াংশিল্লি হায়না পন্নখি। প্রধানমন্ত্রী গ্রাম সরক য়োজনাগী মখাদা পান্দম থমখিবা খুঙ্গং লাখ ১.৪৫গী মনুংদা চাওরাক্না চাদা ৮১ হৌজিক ফাওবগী মনুংদা শম্নহনখ্রে। ওফিসরশিংনা হায়খি মদুদি অরেপ্পা মতমগী মনুংদা লেমহৌরিবা শম্নদ্রিবা খুঙ্গংশিং পুম্নমক শম্নহন্ননবা থবক পাইখৎলি। প্রধানমন্ত্রীনা হায়খি মদুদি থবক অসিগীদমক্তা ফংলিবা পাম্বৈ পুম্নমক চহি অসিগী মনুংদা হেন্না ফবা মওংদা শিজিন্নগদবনি। মহাক্না কেন্দ্রগী বজেৎ ঙনখৎপনা মরম ওইদুনা থবক-থৌরমশিং হেন্না খুমাং চাওসিল্লগনি হায়নসু থাজবা থমখি। মেরী সরক এপতা ফংবা ৱাকৎ খুদিংমক অথুবা মতমদা লোইশিনবগা মরি লৈনবা ৱাফম প্রধানমন্ত্রীদা খঙহনখি। ৱাকৎশিং অদু মুন্না নৈননবা মহাক্না ফোংদোকখি, মদুনা মরম ওইদুনা মথৌ তাবা মফম অদুদা মতম চানা মথৌ তাবা পাম্বৈশিং পাইখৎপা ঙমহনগদবনি। ২০১৯ ফাওবগী মনুংদা খুঙ্গংগী লমদা য়ুম কোতি ১ পীননবা রোদ মেপ শেম্বগী খোংজেল অদুবু য়েংশিল্লদুনা প্রধানমন্ত্রীনা হায়খি মদুদি কান্নবা ফংলবশিংগী পুন্সিদা য়ুমগী অফবা ৱাখল্লোন অদু মতিক চানা য়েংশিনগদবনি অমসুং মখোয়গী পুন্সি অদু ফগৎহনবদা মিয়েং থমগদবনি। কোইলাগী লমদা য়েংশিল্লদুনা প্রধানমন্ত্রীনা হায়খি মদুদি খ্বাইদগী নৌবা তেক্নোলোজী ইনপুৎশিংগী থোংদা অন্দর্গ্রাউন্দ মাইনিং অমসুং কোইলা গ্যাসিফিকেসনগীদমক্তা মকোক্তগী হৌনা থবক তৌগদবনি। খুঙ্গংগী লমদমদা মৈ ফংহনবগী পান্দম অদুগী মরমদা চংসিল্লিবা খোংজেল অসিগী মতাংদসু প্রধানমন্ত্রীদা খঙহনখি।
মমালোলদা মেদিকেল এজুকেসন তম্বা হৌবদা পি.এম.না থাগৎখ্রে

প্রধান মন্ত্রী, শ্রী নরেন্দ্র মোদীনা ভোপালদা হিন্দী লোলদা মেদিকেল এজুকেসন তম্বা হৌদোকপদা থাগৎখ্রে‍। পুৱারী ওইরগদবা খোঙথাঙ অসিনা মহৈরোয় কয়া মখোয়গী লোলদা মেদিকেলগী মহৈ মশিং তমহনবা ফংহল্লগনি অমদি লৈবাকসিদা অফবা অহোংবা অমা পুরক্লগনি হায়বা ৱাফম শ্রী মোদীনা ফোঙদোকখি‍। মসিনা মহৈরোয়শিংগীদমক্তা খুদোংচাবা কয়াগী থোঙ হাংদোক্লগনি হায়না মহাক্না মখা তাখি‍। গৃহ মন্ত্রী, শ্রী অমিত সাহগী ত্বীত অমা শেয়র তৌরদুনা, প্রধান মন্ত্রীনা ত্বীত তৌরদুনা ফোঙদোকখি: “মেদিকেল মহৈ মশিংগী লমদা অনৌবা থৌরাং অমা হৌদোক্লিবসিনা লৈবাকসিদা অফবা অহোংবা অমা পুরকপা ঙম্লগনি‍। মসিনা মহৈরোয় লাখ কয়াবু মশাগী লোলদা মহৈ মশিং তম্বা ফংহল্লগনি, অমদি মদুনা মখোয়গী য়াম্লবা খুদোংচাবশিংগী থোঙ হাংলগনি‍।”
মন্ত্রীমন্দলনা এগ্রিকলচরেল সাইন্তিস্ত রিক্রুইৎমেন্ত বোর্দ (এ.এস.আর.বি.) অমুক হন্না শেম্বদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা এগ্রিকলচরেল সাইন্তিস্ত রিক্রুইৎমেন্ত বোর্দ (এ.এস.আর.বি.) অমুক হন্না শেম্ননবা পুখৎলকপা ৱাফমদা অয়াবা পীখ্রে। ৱারোলঃ এ.এস.আর.বি.দা মেম্বর অহুমগী মহুৎতা মেম্বর মরি লৈরগনি। বোর্দতা চেয়রপর্সন অমা অমসুং মেম্বর অহুম লৈরগনি। এ.এস.আর.বি. অসি চহি অহুমগী মতম নত্রগা চহি ৬৫ শুবা ফাওবা নত্রগা মসিগী মমাং ফাওবগী ওইগনি। ওতোনোমী, অরোনবা ঙাকপা, মথৌ পাংথোকপা অমসুং এ.এস.আর.বি.গী থবক থৌরম পাংথোকপগী পান্দম অদুদা মীৎয়েং থম্লদুনা মদুবু আই.সি.এ.আর.দগী খাইদোক্লগনি লোইনা লৌউ-শিংউ অমসুং লৌমীশিংগী য়াইফ-থৌরাং মন্ত্রালয়গী মখাদা এগ্রিকলচর রিসর্স অমসুং এজুকেসন (দি.এ.আর.ই.) বিভাগতা হাপচিল্লগনি। এ.এস.আর.বি.গী বজেৎসু আই.সি.এ.আর.দগী খাইদোক্তুনা এগ্রিকলচর রিসর্স অমসুং এজুকেসন বভাগকী মখাদা থম্লগনি। এ.এস.আর.বি.গী সেক্রেতরিয়েৎতা মসিগী এদমিনিস্ত্রেতিব স্তাফ লৈগনি অমসুং মদুগী মনীং তম্বা এদমিনিস্ত্রেতিব কন্ত্রোল লৈগনি। য়ুম্ফমঃ নবেম্বর ১৯৭৩দা সরকারনা এগ্রিকলচরেল সাইন্তিস্ত রিক্রুইৎমেন্ত বোর্দ লিংখৎপগী অয়াবা পীখিবনি, মসিদা মতম পুম্বগী ওইবা চেয়রমেনগী ফম অমসু য়াওই। মসিগী মখাদা এগ্রিকলচর রিসর্স সর্বিসতা তোঙান তোঙানবা ফমদা সাইন্তিস্তশিং খনবগা মরি লৈননা মনীং তম্বা রুক্রুইৎমেন্ত এজেন্সী অমা ওইনা থবক তৌবা হায়না লেপ্নখি। এ.এস.আর.বি.গী থবক থৌরমদা অহেনবা পুরক্নবগীদমক বোর্দ অসি নৌনা শেমদোক্নবা ৱাফম পুখৎলকখিবনি। ৱাফম অসি ওক্তোবর ১৯৮৬তা মন্ত্রীমন্দলনা অয়াবা পীখি, মসিগী মখাদা মেম্বর মশিং অসি অমদগী হেনগৎতুনা অহুম ওইহনখি। ১৯৮৬তা পাংথোকখিবা এ.এস.আর.বি. শেমদোকপগী মতুংদগী বোর্দকী থবক-থৌরম খুমাং য়াওশিনবা হৌখি অমসুং এগ্রিকলচরেল সাইন্সকী লমদা মসিগী থৌদাংসু হেনগৎখি। মতম অদুদা বোর্দনা কোনশিনবা মফম চাউথোকহনবগী তঙাইফদবা থেংনরকখি, মদুদা মীৎয়েং থম্লদুনা চেয়রমেন অমসুং অতৈ মেম্বরশিং খঙ-হৈবগী মতুং ইন্না হাপচিনবা হায়না লেপ্নখি।
প্রধান মন্ত্রীনা ঐচ.ই. ওলাফ স্কোল্জপু জর্মনীগী ফেদেরেল চান্সেল্লর ওইনা খনখীবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ঐচ.ই. ওলাফ স্কোল্জপু জর্মনীগী ফেদেরেল চান্সেল্লর ওইনা খনখীবগীদমক্তা থাগৎপা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “@OlafScholzপু জর্মনীগী ফেদেরেল চান্সেল্লর ওইনা খনবসিদা ঐহাক্না মহাকপু থমোই শেংনা থাগৎপা ফোংদোক্লি। ঐহাক্না ভারত অমসুং জর্মনীগী মরক্তা লৈরিবা স্ত্রেতজিক পার্তনর্শিপ অসিবু মপাঙ্গল হেন্না কনখৎহন্নবা মহাক্কা নক্ননা থবক তৌমিন্ননবা ঙাইজরী”।
ভারতনাকোভিদ-১৯থেংন্নবাপ্রধানমন্ত্রীনামখাতানামরিলৈনবশিংগাৱাতান্নরি

প্রধান মন্ত্রী নরেন্দ্র মোদীনা ভারতনাকোভিদ-১৯থেংন্নবামখাতানামরিলৈনবশিংগাৱাতান্নরি।ঙসিভিদিওকনফরেন্সকীখুৎথাংদামোদীনাতোঙান-তোঙানবামেদিয়াকাংবুঅমসুংভারতকীকম্পেনিশিংগীলুচিংবশিংগাৱারিশানখি। জনুৱারি থাদগী হৌনা প্রধান মন্ত্রী মোদীনা কোভিদ-১৯ থেংন্নবা তোঙান-তোঙানবা মীফম কয়া পাংথোক্তুনা লাকলি । প্রধান মন্ত্রীগী ওফিসকী কেবিনেত সেক্রেতরি অমসুং প্রিন্সিপাল সেক্রেতরিগা প্রধান মন্ত্রীগা নুমিৎ খুদিংগী মীফম পাংথোক্লি । মীয়ামদগী লাপথোক্নবা প্রধান মন্ত্রীনা মহাক য়াওশঙ য়াওরোই হায়না লাউথোকখিবনি । ২০২০গী মার্চ ১৯দা প্রধান মন্ত্রীনা লৈবাক্কী মীয়ামদা ৱা ঙাংবদা ২০২০গী মার্চ ২২গী অয়ুক পুং ৭দগী নুমিদাং পুং ৯ ফাওবা মীয়ামগী কারফিয়ু পাংথোক্কনি হায়না লাউথোকখি । মহাক্কী ৱারোলদা প্রধান মন্ত্রীনা মীয়াম খাংবা কন্নবা অমসুং পাখৎতুনা পোৎ লৈদনবা হায়খি অমসুং মীয়ামদা পোৎলমশিং ফংহনগনি হায়না থাজবা পীখি । লাইচৎ অসিনা শেন-থুমদা শিংনরক্লিবা অসি থেংন্নবা কোভিদ-১৯ ইকোনোমিক রেসপোন্স তাক্স ফোর্স শেম্লে হায়না লাউথোকখি । ললোন-ইতিক তৌরিবা অমসুং ইনাকখুনবশিংনা মখোয়গী থবক তৌরিবা মীওইশিংগী তোলোব কক্তনবা অমসুং অসিগুম্বা মতম অসিদা মীওইবগী মীনুংশিংগী ওইবা মরুওইবা থবকশিং পাংথোক্নবা প্রধান মন্ত্রীনা তকশিনখি । ভিদিও কনফরেন্সিংগী খুৎথাংদা ২০২০গী মার্চ ১৯দা প্রধান মন্ত্রীনা ফারমা সেক্তরগী লুচিংবশিংগা উনখি অমসুং কোভিদ-১৯ তেস্ত তৌনবা খুৎলায়শিং য়াংনা শানবা খঙহনখি । দরকার ওইবা হিদাকশিং ফংহন্নবা অমসুং নারোনদা য়োনবা অমসুং থমজিনবশিং ঙাকথোক্নবা মহাক্না খঙহনখি । ভিদিও কনফরেন্সিংগী খুৎথাংদা ২০২০গী মার্চ ২০ দা প্রধান মন্ত্রীনা রাজ্যশিংগী সি এমশিংগা মীফম পাংথোক্তুনা পুন্না থবক তৌমিন্ননবা খঙহনখি । লাইচৎ অসিগী মতাংদা কেন্দ্র সরকারনা পায়খৎলিবা থবকশিং চীফ মিনিস্তরশিংদা প্রধান মন্ত্রীনা খঙহনখি । মীফম অদুদা চীফ মিনিস্তরশিংনা তেস্ত তৌনবা খুদোংচাবা মরাং কাইনা পীনবা অমসুং লায়রবশিং শৌগৎনবা মতেং পাংনবা হায়জখি । নারোন্দা পোৎ পৈশিনবা অমসুং থমজিনবা থিংনবা ললোন-ইতিক্কী লুপশিংগা মীফম পাংথোক্নবা প্রধান মন্ত্রীনা চীফ মিনিস্তরশিংদা খঙহনখি । লাইচৎ অসি থেংন্নবগী মতাংদা ২০২০গী মার্চ ১৫দা ভারতনা লুচিংদুনা সার্ক লৈবাকশিংগী লুচিংবশিংগী মীফম অমা পাংথোকখি । মীফম অদুদা কোভিদ-১৯ ইমরজেন্সি ফন্দ অমা লিংখৎনবা অমসুং মদুদা অহানবা ওইনা ভারতনা দোল্লর মিল্লিয়ন ১০ পুথোক্নবা প্রধান মন্ত্রী মোদীনা খঙহনখি । ইমরজেন্সি ফন্দ অসি নেপাল, ভুতান অমসুং মালদিবসনা মতেং পাংলকখি । তেলিফোনগী খুৎথাংদা পি এম মোদীনা ২০২০গী মার্চ ১২দা য়ু কেগী পি এম বোরিস জোনসন অমসুং ইজরেলগী পি এম নেতানয়াহুগা ৱারি শানখি অমসুং ২০২০গী মার্চ ১৭দা সাউদি অরাবিয়াগী ক্রাউন প্রিন্স মোহমদ বিন সালমানগা ৱারি শানখি । কোরোনাভাইরনা শোকহল্লবা চাইনা, ইতালি, ইরান অমসুং অতোপ্পা লৈবাকশিংগী ভারতমচা ২০০০ হেন্না পুরক্নবা প্রধান মন্ত্রী মোদীগী মখাদা ভারতনা থবক পায়খৎখি ।
প্রধান মন্ত্রীনা এসিস্তেন্ত সেক্রেতরীজ (আই.এ.এস. ওফিসর, ২০১৭ বেৎচ) হৌদোকপগী থৌরমদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি ২০১৭ বেৎচকী নহা ওইরিবা আই.এ.এস. ১৬০গা উন্নদুনা ৱারী শানখ্রে, মখোয়শিং অসি হন্দক্তা ভারত সরকারগী এসিস্তেন্ত সেক্রেতরীশিং ওইনা এপোইন্ত তৌখিবনি। প্রধান মন্ত্রীনা মসুরীদা মখোয়না ত্রেনিং তৌরিঙৈ মনুংদা মহাক্কা মীফম পাংথোকখিবা অদু নৌহৌনা নীংশিংখি। ৱারী শানখিবা অদুগী মনুংদা, ওফিসরশিং অদুনা ফিল্দ ত্রেনিং মনুংদা মখোয়গী এক্সপিরিয়েন্সশিং অদু পাওদমখি। মখোয়না মসিগী এক্সপিরিয়েন্সশিং অসি মসুরীদা পাংথোকখিবা মখোয়গী ক্লাসরুম ত্রেনিং সেসনগা লোয়ননা মরী লৈনরিবা অদু উৎখি। শোত্থরবা জিলাশিংদা থবক তৌরুবা ওফিসরশিংনা মতৌ করম্না জিলাশিং অসিদা হন্দক্তা পায়খৎখিবা অনৌবা খোংথাংশিং অসি থবক ওইনা পাংথোকখিবগে হায়বদু পাওদমখি। লাক্কদৌরিবা থা অহুম অসি ওফিসরশিং অসিবু ভারত সরকারদা এতেচ তৌগদৌরিবা অসি য়াম্না মরু ওই অমদি নীংথিজনা খন্থরবা থৌওং অমগী শরুক অমনি হায়না প্রধান মন্ত্রীনা ফোংদোকখি। মহাক্না হায়খি মদুদি মতম অসিগী মনুংদা ওফিসর খুদিংমক্না পোলিসী ফোর্মুলেসনগী ইথিল পীনবা তাঞ্জা ফংলগনি। শ্রী নরেন্দ্র মোদীনা ওফিসরশিংবু অনৌবা মিৎয়েং, অনৌবা ৱাখল্লোন অমসুং সমস্যাশিংবু সোল্ব তৌবদা অনৌবা মিৎয়েং পুরক্নবা পুক্নীং থৌগৎখি। থৌরম অসিগী পান্দমদি সরকারগী থবক থৌরমদা অনৌবা অমসুং ফ্রেসনেস পুরকপনি হায়না মহাক্না ফোংদোকখি। এক্সপরিয়েন্স অমসুং ফ্রেসনেসকী অপুনবা মতৌনা সিস্তেমদা কান্নবা ফংহল্লগনি হায়না মহাক্না মখা তাখি। মখোয়না মখোয়দা শিন্নরিবা থবক অদু ফ্রেস অমসুং “সিতিজন-সেন্ত্রিক পর্সপেক্তিব” অমদগী এপ্রোচ তৌগদবনি হায়না মহাক্না হায়খি। ওফিসরশিংনা মখোয়দা শিন্নরিবা সমস্যাশিংগী মতিক চাবা সোলুসন পুরক্নবা হোৎনগদবনি হায়নসু প্রধান মন্ত্রীনা অকনবা ৱাফম থমখি। মখোয়না দিল্লীদা তৌগদৌরিবা থবক অদু লম অসিদা হন্দক্তা ফংলকপা মখোয়গী এক্সপিরিয়েন্সশিং অদুগা মরী লৈহন্নবা মহাক্না অকনবা ৱাফম থমখি। থৌরম অদুদা পি.এম.ও.গী রাজ্য মন্ত্রী, দা. জিতেন্দ্র সিংহ অমসুং প্রধান মন্ত্রী ওফিস অমসুং দিপার্তমেন্ত ওফ পর্সোনেল এন্দ ত্রেনিংগী মকোকথোংবা ওফিসরশিংনা শরুক য়াখি। থৌরম অদুদা ভারত্তা সিভিল সর্বিসেসকী আর্কিতেক্তনি হায়না লৌনরিবা অদুগুম্লবা সর্দার ভল্লবভাই পতেলগী পুন্সি অমসুং এচিবমেন্ত উৎপা ওদিও ভিজুয়েল ফিল্ম অমা উৎখি।
মনিপুরদা এম.এস.এম.ই.শিংনা থবক লাখ ১ ফংহনবগীদমক প্রধান মন্ত্রীনা থাগৎখ্রে

মনিপুরদা এম.এস.এম.ই.শিংনা থবক লাখ ১ ফংহনবগীদমক প্রধান মন্ত্রী শ্রী নরেন্দ্র মোদীনা থাগৎখ্রে৷ মনিপুরগী মুখ্য মন্ত্রী শ্রী এন. বিরেন সিংহগী ত্বীত অমদা পাউখুম পীরদুনা, প্রধান মন্ত্রীনা হায়খি; "মনিপুরনা নিংথিনা পাংথোক্লে! রাজ্যগী প্রোগ্রেস মখাতানা লৈহন্নবগীদমক এম.এস.এম.ই. সেক্তরগী স্ত্রেঙ্গ শিজিন্নদুনা অফবা থবক তৌবা হেনগৎলু৷"